Biedrības „Latvijas Olimpiešu klubs”

Reģ. Nr. 40008023637

**VALDES SĒDES PROTOKOLS**

|  |  |
| --- | --- |
| 2015. gada 20. augustā | Rīgā, Elizabetes ielā 49 |

Sēdē piedalās: Ingrīda Amantova, Anita Klapote, Ieva Zunda, Gundars Upenieks, Baiba Veisa, Aigars Strauss

1. I. Amantova ziņo, ka ir noslēgts līgums ar Rīgas Olimpiskā centra peldbaseinu, kur Olimpiešu kluba biedri var doties peldēt par pazeminātu maksu – 5 Eur/nodarbība. Olimpiskajā centrā ir iesniegts saraksts ar kluba biedriem, bet to ver nepieciešamības gadījumā arī papildināt.

A.Strauss iesaka, ka šādam apmeklējumam varētu veidot lojalitātes kartes.

1. I.Amantova ziņo, ka ir noslēgts līgums ar “Latvijas Dzelzceļš” par atbalstu Fair Play grāmatas tapšanā, kas ir Fair Play projekta turpinājums. Vēl trūkst līdzekļi, lai materiāls būtu pietiekami kvalitatīvs.

Grāmatas saturs paredzēts atraktīvs, bērnus uzrunājošs, līdz 50 lpp. To veidot sadarbībā ar Antru Gulbi. Klāteošie piekrīt.

1. **Par kluba Fair Play balvu**. Klātesošie apspriež ideju par kluba Fair Play balvas izsludināšanu un nolikumu. Diskutē par nolikuma saturu, tā sarežģītību. Uzdots izstrādāt nolikuma uzmetumu B. Veisai.

Klātesošie vienojas, ka balva būtu dekors lāpas uguns formā ar iegravētu uzrakstu. Tam klāt būtu diploms-apliecinājums.

1. **Olimpiskā diena.** Klātesošie diskutē par šā gada Olimpisko dienu. LOK informē, ka olimpiešu dalība šogad netiek koordinēta un tā ir brīvprātīga. Tomēr Olimpieši vienojas apzināt kolēģus un nodot informāciju par aktīvākajiem LOK projektu koordinatoram J.Titovam, lai pašvaldībām, kas vēlas piesaistīt olimpiešus minētajam pasākumam, būtu vieglāk.
2. **Latvijas 100-gade un kluba aktivitātes Likteņdārzā**. Ierosināts šo jautājumu atlikt uz nākamo gadu. Būtu nepieciešams sazināties ar Likteņdārzu un uzzināt, ko viņi paši tur plānos. Iespējams, ka Olimpieši varētu stādīt kokus vai realizēt kādas citas aktivitātes.

A.Strauss atzīmē, ka jebkādām aktivitātēm ir jābūt pamatotām ar kādu stāstu.

A.Strauss saka, ka vajag konkrētu projektu, ar budžetu spēlēm Koknesē 2018. gadā. Spēļu ideja ir sporta aktivitātes ārzemju latviešiem. Klātesošie diskutē, vai to vajag, lai nav konflikts ar veterānu savienību un citiem organizatoriem. Jautājums, vai ārzemju latviešiem to vispār vajag un vai būs dalībnieki?

Nolemts, ka A.Strauss uzņemas 100-gades projekta izstrādi, lai to varētu diskutēt un attīstīt tālāk.

1. Par Olimpiešu kluba dalību Eiropas Fair Play kongresā. Nolemts, ka klubu tur pārstāv Ingrīda Amantova un Baiba Veisa. Brauciens apmaksājams no kluba līdzekļiem.
2. Tāpat arī par Pasaules Olimpiešu Ģenerālo asambleju un forumu, kas paredzēts Maskavā. Jāuzzina viss par dalību. Kluba valde atbalsta kluba dalību tajā, norīkojot I.Amantovu un B.Veisu.

Nākamā Olimpiešu kluba valdes sēde plānota 2015. gada 5. novembrī plkst. 9:00.

Sēdi vada: I. Amantova

Sēdi protokolē: A. Klapote